MUSIT-KONSERVERINGSMODULEN

**Innspill fra Konserveringsseksjonen ved Universitetsmuseet i Oslo**

v/ Vegard Vike (og Brynjar Sandvoll), 18.05.2017

1. Innspill til forenkling/forbedring av den foreliggende konserveringsmodulen. Innspillene nedenfor fokuserer på arkeologisk konservering.

# Tilgang til felter for Anr og Funnr-i-felt

I den nye webbaserte magasinmodulet er det ikke lenger mulig å se eller søke på **Anr** og **Funnr-i-felt**. Dette er et stort problem. Disse to feltene er svært viktige for arkeologiske funn. Dette problemet må unngås i konserveringsmodul/gjenstandsbase, og må rettes opp i magasinmodulet.

Tilgangen på **Anr** og **Funnr-i-felt** er spesielt viktig for funn som:

* Arkeologiske funn som ikke er ferdig katalogisert (har ikke Cnr og Unr).
* Fonnefunn/fjellfunn er i mange tilfeller ikke unikt identifisert uten **Funnr-i-felt**. Man må altså søke både på **Cnr**, **Unr** *og* **Funnr-i-felt** for å finne enkeltgjenstand.
* Middelalderfunn katalogisert ved NIKU-Oslo blir også registrert med **Funnr-i-felt** som del av unik identifisering.

# Utskriftsløsning

* Dette er aller viktigst med utskriftsfunksjon for rapport for *tilstandsvurdering ved utlån*. Tilstandsrapportene er et viktig juridisk dokument ved gjenstandsutlån, og disse skrives ut for signering hos lånetager. Derfor er dette viktig. Nå må vi i praksis generere disse for hånd i separate wordfiler, dobbelarbeid (eksisterende utskriftsløsning fra gjenstandsdatabasen fungerer ikke så bra).
* Utskrifter bør genereres som en PDF eller en redigerbar wordfil (som deretter kan skrives ut av bruker ved behov)
* Ved *tilstandsvurdering ved utlån* er tilknyttede bilder viktig, dersom mulig få med tilkoblede bilder på utskrift/pdf.

Om mulig:

* utskriftsløsning for både norsk og engelsk versjon
* Ikke utfylte felter bør helst ikke bli med på utskriften (det skaper unødvendig støy, tar plass).
* Andre ønskede utskriftsoppsett:
  + Full konserverings-/behandlingsrapport som samlet utskrift (dvs alle sammenkoblede konserveringshendelser i en samlet utskrift (alle **HID** med felles **Kons-HID**)
  + Analyserapport som utskrift

# Ivaretagelse av eksisterende funskjoner

Enkelte funksjoner i MUSITbaden som kan være ganske subtile er det viktig å ivareta ved overføringen til webbasert platform. Blant annet:

* Drag&Drop (eller lignende funksjon) for å koble opp eksisterende bilder til nye konserveringshendelser.
* Drag&Drop (eller lignende funksjon) for å koble opp søkelister (plukklister) over gjenstander man ønsker koblet til hendelser.

# Info fra fane «Oppbevaring og håndtering» må synliggjøres

Informasjonen registrert under konserveringshendelsen **Oppbevaring og håndtering** (krav til håndtering, lysforhold, luftfuktighet og temperatur) behøver å bli synliggjort for øvrige brukere enn konservatorene. Det er viktig/nyttig i forbindelse med gjenstandsutvelgelse til utlån, utstillinger, gjenstandsstudier mm. Informasjonen bør da kunne sees direkte eller det bør dannes en lenkehenvisning fra fanen **Gjenstandsopplysninger**. Postene bør også kunne velges inn når en bruker lager et resultatoppsett for et søk, så informasjonen kan sees i gjenstandslister.

Dette blir litt tilsvarende som Bergens representant påpeker for synliggjøring av registrert **HMS-risikoangivelse**.

# Film

Som påpekt av representant fra Bergen er det også sett fra vår side ønskelig å kunne laste opp film, på lignende måte som foto i dag lastes opp. Mye potensiell filmdokumentasjon går i dag tapt fordi dette er ekstremt knotete å legge inn (den helt merkelige «jallaløsningen» med å lagre film via raw-bilde lagringsløsningen).

# Etnografi og bemalte gjenstander

I dag er det ikke mulig å registrere konserveringshendelser for etnografiske gjenstander i konserveringsmodulet. En spesialtilpasning av aspekter ved konserveringsmodulet med hensyn på bemalte gjenstander mangler vel fortsatt også.